33. flokksþing framsóknarmanna verður sett í dag , kl. 10.30 , að Gullhömrum í Grafarholti . Yfirskrift flokksþingsins er : Framsókn í forystu . Í inngangi draga að flokksþingsályktunum segir m.a. : Fagnað er sérstaklega þeim mikla og mikilvæga árangri sem ríkisstjórn Sigmundar Davíðs Gunnlaugssonar hefur náð við uppbyggingu efnahagslífs og endurreisn samfélagsins . Sérstaklega er fagnað að Leiðréttingin skuli hafa verið framkvæmd á svo skömmum tíma sem raun er , og að aðgerðin nýtist þeim skuldurum best sem lægstar hafa tekjurnar . Þá hafa barnabætur verið hækkaðar og 40 milljörðum króna verið skilað til heimilanna í formi lægri skatta á almenning . Bætt staða heimilanna er mikilvæg forsenda frekari uppbyggingar í efnahagsmálum þjóðarinnar . Flokksfélög framsóknarmanna hafa á liðnum vikum verið að velja þingfulltrúa á flokksþingið . Hvert flokksfélag hefur rétt til að senda einn fulltrúa með atkvæðisrétt á flokksþing fyrir hverja 15 félagsmenn eða brot úr þeirri tölu . En allir félagsmenn í flokknum hafa rétt til að sækja flokksþingið og hafa þar málfrelsi og tillögurétt . Miðstjórnarmenn eiga sæti á flokksþingi með atkvæðisrétti . Sigmundur Davíð Gunnlaugsson , forsætisráðherra og formaður Framsóknarflokksins , mun flytja yfirlitsræðu sína í dag kl. 13.15 við setningarathöfn flokksþingsins . Kvennakórinn Vox feminae mun flytja nokkur lög við þessa athöfn . Ritari flokksins og formaður landsstjórnar , Eygló Harðardóttir , og framkvæmdastjóri Framsóknarflokksins , Hrólfur Ölvisson , munu flytja skýrslur um störf sín fyrir hádegi í dag . Kosningar til forystu í flokknum fara fram á laugardag , 11. apríl , en kosið er til formanns , sem jafnframt er formaður miðstjórnar flokksins , varaformanns og ritara . Sigrún Magnúsdóttir , ráðherra , mun verða með „ Sögustund um Rannveigu Þorsteinsdóttur “ þar sem brugðið verður upp svipmyndum frá ferli þessarar merku forvígiskonu okkar framsóknarmanna . Þessi dagskrárliður á flokksþinginu verður á morgun laugardag kl. 11.00 . Magnús Ragnar Sigurðsson flytur ljúfa tóna á mandólínið . Bjartsýnisverðlaun Framsóknarflokksins verða veitt í dag kl. 11.40 . Jafnréttisviðurkenning Framsóknarflokksins verður veitt kl. 15.00 á laugardaginn . Dagskrá 33. flokksþings framsóknarmanna : Föstudagur 10. apríl Kl. 10.30 Þingsetning Kl. 10.40 Kosning þingforseta ( 6 ) – Kosning þingritara ( 6 ) – Kosning kjörbréfanefndar ( 5 ) – Kosning kjörstjórnar ( 7 ) – Kosning samræmingarnefndar ( 3 ) – Kosning dagskrárnefndar ( 3 ) Kl. 11.00 Skýrsla ritara Kl. 11.20 Skýrsla framkvæmdastjóra Kl. 11.30 Mál lögð fyrir þingið – Málefnanefnd Kl. 11:40 Bjartsýnisverðlaun Framsóknarflokksins 2015 Kl. 12.00 Matarhlé – Sameiginlegur fundur SUF og LFK á flokksþingi Kl. 13.15 Setningarathöfn – Yfirlitsræða formanns Kl. 14.10 Almennar umræður Kl. 16.00 Nefndastörf hefjast – unnið í málefnahópum fram eftir kvöldi og á laugardag 1 . Landbúnaður og sjávarútvegur . 2 . Ferðaþjónusta . 3 . Iðnaður og orkumál . 4 . Efnahagsmál , fjármál ríkisins og skattamál . 5 . Viðskipta - og neytendamál . 6 . Stjórnskipan , kirkju - , dóms - og mannréttindamál . 7 . Sveitarstjórnarmál . 8 . Samgöngur , fjarskipti og byggðarmál . 9 . Mennta - og menningarmál . 10 . Velferðarmál . 11 . Utanríkismál . 12 . Umhverfis - og auðlindarmál . Laganefnd